Tento web používa na poskytovanie služieb a analýzu návštevnosti súbory cookie.Súhlasím
Informácie z oblasti e-komercie a zo spoločnosti netdevelo.
Rady a tipy pre prácu s e-shopom, aktuality z vývoja aplikácie ShopSys.
10. 11. 2016 / Anna Kovárová - marketing a komunikace
Za tri mesiace portál Mladý podnikatel nazhromaždil množstvo rozhovorov a článkov, ktoré stoja za zmienku. Česká e-commerce scéna sa posunula zase o niečo ďalej a e-shopárom predkladáme ďalší súhrn toho najlepšieho z Mladého podnikatela, ktorým sa môžu inšpirovať a vylepšiť tak svoj e-shop!
K slovu sa často dostáva marketing, a to hlavne v otázkach pročo doň malé e-shopy neinvestujú. Odborník Karel Borovička rozobral celý problém s chýbajúcimi financiami malých a začínajúcich e-shopov a navrhol niekoľko možností riešenia. Ak začínate a cielite na mladšiu generáciu, môžete vyskúšať vyskúšať zapojiť blogerov do vášho marketingu. Ak blogeri nezasahujú vašu cieľovku, na rade je affiliate marketing. Vypočujte si Františka Hůlku, ktorý radí, ako robí affiliate marketing Alza.cz, a inšpirujte sa do budúcnosti.
Projekt Elite Bloggers dáva blogerom priestor na zviditeľnenie a podnikateľom poskytuje databázu blogov, s ktorými môžu spolupracovať.
Vracajú sa k vám zákazníci opakovane, alebo ich strácate po prvom nákupe? Poistite sa, že u vás nakúpia znova. Existujú spôsoby, ako naučiť zákazníkov nakupovať opakovane, aplikujte ich aj na svoj e-shop. Jedným z variantov je využitie e-mailingu. Získanie e-mailov býva občas neľahké, ale ako efektívne zbierať e-maily na webe, vám Mladý podnikatel rád poradí!
Starostlivosť o zákazníka je rovnako dôležitá, ako jeho získanie. Avšak výber správneho online CRM systému nie je hračka. Mladý podnikatel vás ušetril testovania desiatok systémov a v článku navrhuje tri najlepšie, ktorými sú Salesforce, Insightly a ZOHO.
Rozšíriť vašu značku do povedomia zákazníkov a umocniť tak obrat e-shopu môžete nielen s pomocou e-mailingu, ale aj prostredníctvom porovnávačov. Ako získať viac objednávok z Heureky však úzko súvisí aj s postupnou závislosťou od jej služieb. Ako riešiť závislosť od Heureca.cz a automatizovať e-shop vám prezradí v rozhovoe s Petr Hudec. V kurze je momentálne predaj tovaru na Facebooku a dobrou správou je, že na začatie predaja na Facebooku vám stačia 4 kampane a okolo 30 eur. Nastaviť ich dokáže takmer každý, nemusí byť ani ostrieľaný marketér.
Už ste vyskúšali novú Facebookovú sekciu "Skupiny pre nákup a predaj"? Má potenciál a môže sa vám hodiť.
Ako na Facebooku získať zákazníkov? Ako zarobiť peniaze? A ako začať? Na našom blogu prinášame ultimátny návod, ako na Facebooku predávať tovar a služby, a vybudovať dobré meno.
Zákazníci opúšťajú web z mnohých dôvodov. Odhaliť aspoň tie najzásadnejšie z nich vám pomôže používateľské testovanie. Dajte si však pozor na najväčšie slabiny v UX českých e-shopov. Aj samotné copy na vašom webe môže znamenať váš koniec. Zopakujte si 5 chýb v informáciách o produktoch, ktoré návštevníkov spoľahlivo znechutia. Ak chystáte expanziu do zahraničia, určite si nenechajte ujsť článok o tom, ako robiť SEO v zahraničí. Tuzemský trh máva totiž často úplne iné požiadavky než trh za hranicami.
Záver
Na ďalší súhrn z portálu MladýPodnikatel.cz sa môžete tešiť v novom roku vo februári. Budeme sledovať, čo sa počas ďalších troch mesiacov na webe objaví, a prinesieme vám v výber z toho najzaujímavejšieho pre váš lepší e-shop.
0800 608 508
© 2003–2016 Shopsys Slovakia s.r.o. Všetky práva vyhradené.